สโมสรฟุตบอลทัพหลวง ยูไนเต็ด

**สโมสรฟุตบอลทัพหลวง ยูไนเต็ด** เป็นสโมสรฟุตบอลอาชีพในประเทศไทย โดยเป็นสโมสรตัวแทนจากองค์การบริการส่วนตำบลทัพหลวง อำเภอเมืองนครปฐม จังหวัดนครปฐม ปัจจุบันเล่นในไทยลีก 3 โซนภาคตะวันตก

## ประวัติ
สโมสรฟุตบอลทัพหลวง ยูไนเต็ด ก่อตั้งเมื่อปี 2564 โดยนายชนะกิจ พวงอินทร์ นายกองค์การบริหารส่วนตำบลทัพหลวง จังหวัดนครปฐม และประธานศูนย์ฝึกฟุตบอล "ตุ้ยนุ้ย อคาเดมี่" ซึ่งเป็นศูนย์ฝึกฟุตบอลสำหรับเยาวชนในตำบลทัพหลวง ที่ต้องการต่อยอดให้เยาวชนในศูนย์ฝึกได้หาประสบการณ์ในการลงแข่งขันในรายการของสมาคมฟุตบอลแห่งประเทศไทย นอกเหนือจากการลงแข่งขันในละแวกท้องถิ่น จึงก่อตั้งสโมสรฟุตบอลทัพหลวง ยูไนเต็ดขึ้น และส่งทีมเข้าแข่งขันเป็นครั้งแรกในไทยแลนด์ อเมเจอร์ลีก ฤดูกาล 2564 ซึ่งเป็นการแข่งขันในระดับสมัครเล่น แต่การแข่งขันในรายการดังกล่าวถูกยกเลิกโดยสมาคมฟุตบอล เนื่องจากสถานการณ์การระบาดทั่วของโควิด-19 ในประเทศไทย 

จากนั้นสโมสรส่งทีมเข้าร่วมการแข่งขันอีกครั้งในรายการไทยแลนด์ อเมเจอร์ลีก ฤดูกาล 2565 โซนภาคตะวันตก โดยได้ลงแข่งขันเป็นครั้งแรกและตกรอบมินิลีก ต่อมาในปี 2566 ทางสมาคมฟุตบอลฯได้ก่อตั้งไทยแลนด์ เซมิโปรลีกซึ่งเป็นลีกระดับกึ่งอาชีพขึ้น โดยสโมสรผ่านเกณฑ์มาตรฐานสำหรับการคัดเลือกสโมสรฟุตบอลระดับสมัครเล่นที่จากเดิมลงแข่งขันในไทยแลนด์ อเมเจอร์ลีก เข้ามาแข่งขันในระดับไทยแลนด์ เซมิโปรลีก ซึ่งเป็นลีกกึ่งอาชีพ

สโมสรลงแข่งขันใน *[[ไทยแลนด์ เซมิโปรลีก ฤดูกาล 2566 – โซนภาคตะวันตก]]* โดยใช้สนามกีฬากลาง 1 มหาวิทยาลัยเกษตรศาสตร์ วิทยาเขตกำแพงแสน เป็นสนามเหย้า และสามารถสร้างผลงานคว้าแชมป์โซนภาคตะวันตก พร้อมกับได้สิทธิ์เลื่อนชั้นสู่ไทยลีก 3 ซึ่งเป็นลีกอาชีพได้สำเร็จ

วันที่ 11 เมษายน พ.ศ. 2566 สโมสรได้จดทะเบียนเป็นนิติบุคคลในชื่อ "บริษัท ทัพหลวง ยูไนเต็ด จำกัด" ด้วยทุนจดทะเบียน 2 ล้านบาท และเริ่มดำเนินการก่อสร้างสนามเหย้าเป็นของตนเองบนพื้นที่กว่า 12 ไร่ บริเวณบ้านม่วงตารส ตำบลทัพหลวง ระหว่างที่การก่อสร้างสนามเหย้าของตนเองยังไม่แล้วเสร็จ สโมสรต้องลงแข่งขันในไทยลีก 3 โดยทำการเช่าสนามกีฬาเทศบาลตำบลปากท่อ อำเภอปากท่อ จังหวัดราชบุรี เป็นสนามเหย้าชั่วคราวในการแข่งขันฤดูกาล 2566–67 และเช่าสนามกีฬากลาง มหาวิทยาลัยเกษตรศาสตร์ วิทยาเขตกำแพงแสน เป็นสนามเหย้าชั่วคราวในการแข่งขันฤดูกาล 2567–68

ปี 2568 สนาม **ทัพหลวง ยูไนเต็ด สเตเดียม** ซึ่งเป็นสนามเหย้าของสโมสรที่หมู่บ้านม่วงตารส ตำบลทัพหลวง อำเภอเมืองนครปฐม ได้ก่อสร้างแล้วเสร็จ โดยเปิดใช้งานเป็นครั้งแรกในฤดูกาล 2568–69 นัดที่สโมสรลงแข่งขันกับสโมสรฟุตบอลนนทบุรี ยูไนเต็ด เมื่อวันที่ 13 กันยายน 2568

## ผลงานของสโมสรในแต่ละฤดูกาล

## ผู้เล่น
### ผู้เล่นชุดปัจจุบัน

## ฝ่ายบริหาร & ฝ่ายเจ้าหน้าที่ทีมและเทคนิค

## ทำเนียบหัวหน้าผู้ฝึกสอน

## สถิติ
### สถิติเกี่ยวกับการแข่งขัน
* การลงแข่งขันในรายการของสมาคมฟุตบอลแห่งประเทศไทยฯ เป็นนัดแรก
** มหาวิทยาลัยเกษตรศาสตร์ วิทยาเขตกำแพงแสน 1–4 ทัพหลวง ยูไนเต็ด (ไทยแลนด์ อเมเจอร์ลีก ฤดูกาล 2565 – โซนภาคตะวันตก, 30 เมษายน พ.ศ. 2565)
* อันดับในลีกที่ดีที่สุดของสโมสร
** อันดับ 4, *[[ไทยลีก 3 ฤดูกาล 2567–68 – โซนภาคตะวันตก]]*
* ผลงานดีที่สุดในเอฟเอคัพ
** เข้าถึงรอบ 64 ทีมสุดท้าย : *[[ช้าง เอฟเอคัพ 2565–66]]*
* ผลงานดีที่สุดในไทยลีกคัพ
** เข้าถึงรอบก่อนรองชนะเลิศ : *[[เมืองไทย คัพ 2568–69]]*
* ผลงานดีที่สุดในไทยลีก 3 คัพ
** เข้าถึงรอบ 16 ทีมสุดท้าย 
* ชนะขาดลอยมากที่สุดเมื่อรวมการแข่งขันทุกรายการ
** ทัพหลวง ยูไนเต็ด 8–0 กาญจนบุรี ซิตี้ (ไทยลีก 3, 25 มกราคม พ.ศ. 2568 สนามกีฬากลาง 1 มหาวิทยาลัยเกษตรศาสตร์ วิทยาเขตกำแพงแสน)
* แพ้ขาดลอยมากที่สุดเมื่อรวมการแข่งขันทุกรายการ
** สตูล เอฟซี 4–1 ทัพหลวง ยูไนเต็ด (ไทยแลนด์ เซมิโปรลีก ฤดูกาล 2566 รอบระดับประเทศ, 19 สิงหาคม พ.ศ. 2566, สนามกีฬากลางจังหวัดสตูล)
** หัวหิน มาราเลน่า 3–0 ทัพหลวง ยูไนเต็ด (ไทยลีก 3 ฤดูกาล 2566–67 – โซนภาคตะวันตก, 15 ตุลาคม พ.ศ. 2566, สนามกีฬากลางมหาวิทยาลัยราชภัฏวไลยอลงกรณ์ จังหวัดปทุมธานี)
** ทัพหลวง ยูไนเต็ด 0–3 มหาวิทยาลัยปทุมธานี (ไทยลีก 3 ฤดูกาล 2566–67 – โซนภาคตะวันตก, 7 กุมภาพันธ์ พ.ศ. 2567, สนามกีฬาเทศบาลตำบลปากท่อ จังหวัดราชบุรี)
* ไม่แพ้ทีมใดติดต่อกันนานที่สุด
** 8 นัด (ตั้งแต่ 5 กุมภาพันธ์ 2566 – 4 สิงหาคม 2566, ไทยแลนด์ เซมิโปรลีก ทั้ง 8 นัด)
* ไม่ชนะทีมใดติดต่อกันนานที่สุด
** 6 นัด (ตั้งแต่ 29 ตุลาคม 2566 – 23 ธันวาคม 2566, ไทยลีก 3 จำนวน 5 นัด และ ไทยลีก 3 คัพ จำนวน 1 นัด)

### สถิติเกี่ยวกับผู้เล่น
* ผู้เล่นคนแรกที่ทำประตูให้สโมสรได้ในการแข่งขันอย่างเป็นทางการ
** วัชพล คงแจ่ม V. มหาวิทยาลัยเกษตรศาสตร์ วิทยาเขตกำแพงแสน (30 เมษายน พ.ศ. 2565, ไทยแลนด์ อเมเจอร์ลีก ฤดูกาล 2565 – โซนภาคตะวันตก)
* ผู้เล่นคนแรกที่ทำประตูให้สโมสรได้ในการแข่งขันระดับลีกอาชีพ
** ภูวเนตร ทองคุ่ย V. หัวหิน ซิตี้ (16 กันยายน พ.ศ. 2566, ไทยลีก 3 ฤดูกาล 2566–67 – โซนภาคตะวันตก, สนามกีฬาเทศบาลตำบลหัวหิน จังหวัดประจวบคีรีขันธ์)
* ผู้เล่นที่ทำประตูได้มากที่สุดเมื่อรวมทุกรายการ
** ภูวเนตร ทองคุ่ย : 29 ประตู (ไทยลีก 3 จำนวน 23 ประตู, ไทยเอฟเอคัพ จำนวน 1 ประตู และ ไทยลีก 3 คัพ จำนวน 5 ประตู), ระหว่างฤดูกาล 2566–67, 2567–68 และ 2568–69)
* ผู้เล่นที่ทำประตูได้มากที่สุดในหนึ่งนัด
** ภูวเนตร ทองคุ่ย : 3 ประตู V. ชัยนาท ยูไนเต็ด (21 มกราคม พ.ศ. 2567, ไทยลีก 3 ฤดูกาล 2566–67 – โซนภาคตะวันตก, สนามกีฬาอำเภอหนองมะโมง จังหวัดชัยนาท)
** วุฒิชาติ เยี่ยมมิ่ง : 3 ประตู V. กาญจนบุรี ซิตี้ (25 มกราคม พ.ศ. 2568, ไทยลีก 3 ฤดูกาล 2567–68 – โซนภาคตะวันตก, สนามกีฬากลาง 1 มหาวิทยาลัยเกษตรศาสตร์ วิทยาเขตกำแพงแสน)
* ผู้เล่นที่อายุมากที่สุดที่ได้ลงสนามเมื่อนับรวมทุกรายการ
** สันทัด กลิ่นยี่สุ่น : 43 ปี 109 วัน V. นนทบุรี ซิตี้ (1 พฤษภาคม พ.ศ. 2565, ไทยแลนด์ อเมเจอร์ลีก ฤดูกาล 2565 – โซนภาคตะวันตก)
* ผู้เล่นที่อายุมากที่สุดที่ได้ลงสนามเมื่อนับเฉพาะในลีกอาชีพ
** อนุรักษ์ กมลจิตร : 38 ปี 321 วัน V. ธนบุรี ยูไนเต็ด (7 มีนาคม 2569,ไทยลีก 3 ฤดูกาล 2568–69 – โซนภาคตะวันตก) 
* ผู้เล่นที่อายุมากที่สุดที่ทำประตูได้
** เรวัติ มีเรียน : 43 ปี 15 วัน V. ปากช่อง เอสซีเค (11 มีนาคม พ.ศ. 2566, ไทยแลนด์ เซมิโปรลีก)
* ผู้เล่นที่อายุมากที่สุดที่ทำประตูได้เมื่อนับเฉพาะในลีกอาชีพ
** ภุมเรศ กลัดกลีบ : 34 ปี 358 วัน V. ราชประชา (31 มกราคม พ.ศ. 2569,ไทยลีก 3 ฤดูกาล 2568–69 – โซนภาคตะวันตก)
* ผู้เล่นที่อายุน้อยที่สุดที่ได้ลงสนามเมื่อนับรวมทุกรายการ
** สุรพจน์ ปานเครือ : 15 ปี 290 วัน V. มหาวิทยาลัยเกษตรศาสตร์ วิทยาเขตกำแพงแสน (30 เมษายน พ.ศ. 2565, ไทยแลนด์ อเมเจอร์ลีก)
* ผู้เล่นที่อายุน้อยที่สุดที่ได้ลงสนามในลีกอาชีพ
** พัชรพล ตาลพันธ์ : 16 ปี 75 วัน V. ราชประชา (3 กุมภาพันธ์ พ.ศ. 2567, ไทยลีก 3 ฤดูกาล 2566–67 – โซนภาคตะวันตก)
* ผู้เล่นที่อายุน้อยที่สุดที่ยิงประตูได้
** สุรพจน์ ปานเครือ : 15 ปี 290 วัน V. มหาวิทยาลัยเกษตรศาสตร์ วิทยาเขตกำแพงแสน (30 เมษายน พ.ศ. 2565, ไทยแลนด์ อเมเจอร์ลีก)

### สถิติผู้ชมในสนาม
* 1,576 คน V. สุโขทัย เอฟซี (ทัพหลวง ยูไนเต็ด สเตเดียม, 28 มกราคม พ.ศ. 2569, ไทยลีกคัพ)

### ผู้ทำประตูสูงสุดของสโมสร
* สถิตินับถึง​ 22 มีนาคม พ.ศ. 2569 แถบสีฟ้าหมายถึงปัจจุบันยังคงเล่นให้กับสโมสร(ตัวเลขในวงเล็บคือจำนวนนัดที่ลงสนาม)

### ผู้เล่นที่ลงสนามมากที่สุด
* สถิตินับถึง​ 22 มีนาคม พ.ศ. 2569 แถบสีฟ้าหมายถึงปัจจุบันยังคงเล่นให้กับสโมสร(ตัวเลขในวงเล็บคือจำนวนประตูที่ยิงได้)

## เกียรติประวัติ
* **[[ไทยแลนด์ เซมิโปรลีก]]**
** ชนะเลิศ โซนภาคตะวันตก: 2566

## ชุดแข่งขันและผู้สนับสนุน

## อ้างอิง

## แหล่งข้อมูลอื่น
* 


ทัพหลวง ยูไนเต็ด
หมวดหมู่:สโมสรฟุตบอลที่ก่อตั้งในปี พ.ศ. 2564
หมวดหมู่:ก่อตั้งในประเทศไทยในปี พ.ศ. 2564